stanford-oval/wikipedia huggingface dataset:
ซัมมอนเนอร์มาสเตอร์
การ์ด > รูปแบบการ์ด

การ์ด Summoner Master สามารถแบ่งออกได้เป็น 3 แบบ คือ แบบซอง, แบบกล่องรวม 20 ซอง และแบบกล่อง Starter
รายชื่อการ์ดที่มีการผลิต ได้แก่:
Divinding of 4 Kingdoms (เลิกผลิตแล้ว)
Exigency (เลิกผลิตแล้ว)
Secondary D 4 K (เลิกผลิตแล้ว)
12 Valkyrie (เลิกผลิตแล้ว)
Ekklesia (เลิกผลิตแล้ว)
Dragonology (เลิกผลิตแล้ว)
Merrisia 1st Impression
Merrisia 2nd Impression
4 Nagas (เลิกผลิตแล้ว)
Neo Phophet (เลิกผลิตแล้ว)
Devas (เลิกผลิตแล้ว)
Neo Phophet Extended (เลิกผลิตแล้ว)
Dragonology 2 (เลิกผลิตแล้ว)
The Saint(เลิกผลิตแล้ว)
5 Years Memory (เลิกผลิตแล้ว)
The Saint Extended
Realm of Fairy
The Saint Final
Zodiac (เลิกผลิตแล้ว)
Merrisia 3rd Impression
Crimson Sakura
Revelation
Hymn of Exodus Symphony No. 1
Dragonology Regeneration
Infinite Excel (เลิกผลิตแล้ว)
Special Pack (เลิกผลิตแล้ว)
Special Pack II (เลิกผลิตแล้ว)
Hymn of Exodus Symphony No. 2
Yellow Golden Sun
Terra Saga
Hymn of Exodus Symphony No. 3
10th Anniversary กล่อง 10 ปีมี 10 ชุด
Talitha Kum
Mystery Box 1 (10+ groups)
Terra Saga 2 (10+ groups)
Romancing Story (10+ groups)
Mystery Box 2 (10+ groups)
Heaven's Tear (10+ groups)
Mystery Box 3 (10+ groups)
รายชื่อของ Pre-Construction Deck ได้แก่:
Precon 12 ราศีทั้ง 12 แบบ (เลิกผลิตแล้ว)
-Leo (Earth - Monster)
-Pisces (Water - Dark - Monster - Evil)
-Scorpio (Insect)
-Aquarius (Water - Mage - Knight)
-Cancer (Earth - Water - Monster)
-Taurus (Fire - Monster)
-Capricorn (Water - Monster)
-Aries (Light - Monster)
-Sagittarius (Light - Knight)
-Gemini (Dancer - Musician)
-Libra (Machine)
-Virgo (Mage - Knight)
Assensiano (เลิกผลิตแล้ว)
Azar (เลิกผลิตแล้ว)
Inzu (เลิกผลิตแล้ว)
Odilion (เลิกผลิตแล้ว)
St. Agnus & Academy (เลิกผลิตแล้ว)
Maradan Cult (เลิกผลิตแล้ว)
Grand Gravitus Agency
Azar Furious
Esta
Odilion Memento
St. Agnus & Academy Waltz of Harmony
Insomnium Coterie
Dragonology Special Deck 4 ธาตุ (เลิกผลิตแล้ว)
และมีการ์ดพิเศษที่ทางบริษัทไม่ได้จำหน่าย (เรียกว่า Promotion Card) คือ
Treasure
Celebration
Bravo
Magus
The Little Mission
Quest Master
White Chezz
Black Chezz
Alleluia (10+ groups)
Star (10+ groups)
God Help Me (10+ groups)
Precon Zodiac Part2 (10+ groups) and etc.
เนื้อเรื่อง

ทางฟีโนมีนอน ปาร์ตี้ได้ร่างนวนิยายของ ซัมมอนเนอร์มาสเตอร์ เอาไว้แล้วกว่า 15 ภาค และในปัจจุบันมีออกมาสำเร็จแล้วคือ Episode 8 - 11 นิยายของซัมมอนเนอร์มาสเตอร์นี้จะถูกตีพิมพ์แต่ละตอนลงในนิตยสารไวเซอร์รายเดือน (ยกเว้นบางเดือนที่เป็นการแนะนำซองการ์ดใหม่ทั้งเล่ม) รวมทั้งสามารถอ่านนิยายได้จากช่องทาง Webboard อย่างเป็นทางการของบริษัทได้ที่นี่ http://www.stmagnusgame.com/webboard/viewforum.php?f=14
แนวคิดหลักที่ ซัมมอนเนอร์มาสเตอร์ ได้สื่อออกมาทางเนื้อเรื่อง คือ ผลกระทบด้านลบที่เกิดจากสงคราม ไม่มีผู้ใดจะได้ประโยชน์จากสงครามเลย สิ่งที่สงครามมอบให้คือ ความทุกข์ยาก ความสูญเสีย ความเศร้าโศก และการพลัดพราก แม้แต่ตัวละครในเรื่องก็ได้สูญเสียสิ่งที่มีค่าของตนไปจากผลกระทบของสงครามนั้น  หากเพียงแต่ทุกอาณาจักรร่วมมือกันไม่คิดถึงแต่ประโยชน์ของอาณาจักรตน ถ้อยทีถ้อยอาศัยช่วยเหลือซึ่งกันและกัน สงครามอาจจะจบลงเร็วกว่านี้หรือไม่เกิดขึ้นมาก็เป็นได้ อีกแนวคิดหนึ่งที่ ซัมมอนเนอร์มาสเตอร์ ได้สื่อออกมาคือ การรักษาสภาพแวดล้อม ห่วงใยธรรมชาติ เพราะธรรมชาติเป็นผู้ให้ และมอบอะไรหลาย  ๆ อย่างให้กับเรา ดังนั้นหากเราเป็นเพื่อนกับธรรมชาติ ธรรมชาติก็ย่อมเป็นเพื่อนกับเราด้วยเช่นเดียวกัน หากเราบำรุงรักษาธรรมชาติเอาไว้ ธรรมชาติย่อมมอบอากาศที่บริสุทธิ์ น้ำที่ใสสะอาด อาหารสดอร่อย ยารักษาโรค เสื้อผ้าเครื่องนุ่งห่ม และทรัพยากรต่าง ๆ ให้กับเรา ตราบนานเท่านานที่เราดูแลรักษาธรรมชาติเอาไว้ การทำลายธรรมชาติย่อมเป็นการทำลายตัวเราเอง และทำลายอนาคตของลูกหลานของเราในวันข้างหน้าด้วย
รายชื่อของนวนิยายซัมมอนเนอร์มาสเตอร์ที่เปิดเผยแล้ว ได้แก่:
Episode 8 Dividing of 4 Kingdoms
Episode 9 Ekklesia
Episode 10 Neo Prophet
Episode 11 The Saint
Episode 14 Hymn of Exodus
Episode 15 4 Nagas
(ยังไม่ระบุตอน) Crimson Sakura
นวนิยายอื่น ๆ เกี่ยวกับซัมมอนเนอร์มาสเตอร์ ได้แก่:
(เรื่องราวก่อนประวิตศาสตร์) Creation of the Diaspora : http://www.stmagnusgame.com/webboard/viewtopic.php?f=14&t=23965
(เรื่องราวความรักของโรสแมรี่) Romancing Story - Always : http://www.stmagnusgame.com/webboard/viewtopic.php?f=14&t=19931
(เรื่องราวความรักของชาล์ & เวโรนิกา) Romancing Story - Waltz of harmony : http://www.stmagnusgame.com/webboard/viewtopic.php?f=14&t=19888
(เรื่องราวความรักของอิสฮาล) Romancing Story < Eternal Sunset : http://www.stmagnusgame.com/webboard/viewtopic.php?f=14&t=19996
(เหตุการณ์หลังจาก Romancing Story < Eternal Sunset ) Tear of Heaven : http://www.stmagnusgame.com/webboard/viewtopic.php?f=14&t=21007
(เหตุการณ์หลัง Tear of Heaven ประมาณ 500 ปี) Heaven's Tear : http://www.stmagnusgame.com/webboard/viewtopic.php?f=14&t=21059
เนื้อเรื่อง > Episode 8 (Dividing of 4 Kingdoms)

เรื่องราวเกิดขึ้นในทวีปที่ชื่อว่า Merrisia ในทวีปนี้มีอาณาจักรอยู่ด้วยกัน 4 อาณาจักร (เดิมมีเพียงสาม เพราะว่าชนเผ่าแห่งฟูดินันยังไม่ได้รวมตัวกันอย่างแน่นแฟ้น) แต่ละอาณาจักรสื่อแทนถึงธาตุพื้นฐานทั้ง 4 อันได้แก่ ดิน น้ำ ลม ไฟ ซึ่งแต่ละอาณาจักรก็มีจุดเด่นและเอกลักษณ์ของตัวเองแตกต่างกันออกไปตามแต่อาณาจักรของตน นอกจากนี้เหตุการณ์ที่เกิดขึ้นนี้ยังสามารถเทียบได้กับเหตุการณ์ในโลกปัจจุบันได้อีกด้วย
เรื่องราวเริ่มต้นขึ้นจากการประกาศสงครามของจักรวรรดิศซาโลม (Zalom Empire) (เป็นตัวแทนของธาตุไฟ) จักรพรรดิซาดิน (Zadin) มีความคับแค้นริษยาต่อผู้คนในอาณาจักรอื่นที่ใช้ชีวิตอยู่อย่างสุขสบายและอุดมไปด้วยทรัพากรธรรมชาติมากมาย ด้วยการยุยงของเบลส เซจ  (Blaze Sage) เมื่อจักรวรรดิซาโลมเข้าโจมตีอาณาจักรฟิเลเซีย (Felesia Kingdom) ดังนั้นอาณาจักรฟิเลเซียจึงต่อสู้กันเพื่อปกป้องอาณาจักรของตนเอง จนก่อเกิดขึ้นมาเป็นสงครามในที่สุด ผลกระทบของสงครามยังทอดยาวไปจนถึงชาวเผ่าฟูดินัน (Fudinun Tribes) และอาณาจักรแอนดิชอง(Annedisonge Kingdom) ด้วย ซึ่งในภายหลังชนเผ่าแห่งฟูดินันที่ต้องเผชิญกับภาวะสงครามจนต้องรวมตัวกันสร้างเป็นอาณาจักรใหม่ในภายหลัง จนมีฐานะเทียบเท่ากับอาณาจักรทั้งสาม
ถึงแม้ว่าจักรวรรดิซาโลมจะถูกมองว่าเป็นตัวร้ายในเรื่องนี้ก็ตาม แต่นั่นก็มีสาเหตุมาจากความยากจนข้นแค้นที่ผู้คนต้องประสบในแต่ละวัน พวกเขาทำไปทั้งหมดนี้เพียงเพื่อต้องการมีชีวิตรอด และมีชีวิตที่ดีขึ้นเท่านั้นเอง และแม้อาณาจักรแห่งไฟจะเป็นดังไฟที่ร้อนแรงที่เผาไหม้เสียทุกอย่างให้สิ้น ที่อาณาจักรแห่งนี้ก็ยังมีเจ้าชายองค์น้อยผู้มีจิตใจงดงาม ผู้พร้อมจะเผาไหม้ตัวเองเพื่อให้ชีวิตแก่ผู้อื่นเฉกเช่นดั่งดวงอาทิตย์
ภาพการ์ด

ภาพของการ์ดใน ซัมมอนเนอร์มาสเตอร์ วาดโดยนักวาดการ์ดชาวไทยทั้งหมด เป็นสัดส่วนความลงตัวกันระหว่างภาพแนวสมจริง (Realistic) กับภาพวาดแบบการ์ตูน (Cartoonish) เรียกได้ว่าเป็นโทนที่อยู่กึ่งกลางระหว่างการ์ดเกม เมจิกเดอะแกเธอริง กับ ยูกิโอ โทนและอารมณ์ของภาพมีออกมาหลากหลายตั้งแต่แนวสว่างสดใส อบอุ่น ดูผ่อนคลาย ไปจนถึงภาพแนวดุดัน รุนแรง  ธีมหลักของภาพใน ซัมมอนเนอร์มาสเตอร์ เป็นธีมแบบแฟนตาซี หากแต่ก็เป็นสัดส่วนความผสมผสานที่ลงตัวระหว่างความเพ้อฝันแฟนตาซีแบบโบราณ กับแบบไซไฟทันสมัย
ซัมมอนเนอร์มาสเตอร์ ในสื่ออื่น ๆ

ซัมมอนเนอร์มาสเตอร์ the Animation
ภาพยนตร์แอนิเมชัน ซัมมอนเนอร์มาสเตอร์ ถูกสร้างขึ้นตามเนื้อเรื่องในฉบับนิยาย โดยมีคุณสินาด จตุรศรีพิทักษ์ นักวาดชั้นแนวหน้าคนหนึ่งของ ซัมมอนเนอร์มาสเตอร์ เป็นผู้รังสรรค์ผลงานชิ้นนี้ขึ้นมา ตัวแอนิเมชัน ตัวนี้เป็น 2D แอนิเมชัน แต่ก็มีการนำคอมพิวเตอร์กราฟิก มาใช้ประกอบในหลาย ๆ จุด โดยเฉพาะอย่างยิ่งการเสริมเข้ากับแบ็คกราวด์เบื้องหลัง ทำให้ภาพที่ออกมาโดยรวมดูมีมิติและความลึกมากกว่า 2D แอนิเมชันทั่วไป
นิตยสารไวเซอร์ (Wiser)
นิตยสารอย่างเป็นทางการของบริษัท ให้ข้อมูลข่าวสารประกาศต่าง ๆ เกี่ยวกับการ์ดเกม ซัมมอนเนอร์มาสเตอร์ และสินค้าอื่น ๆ ของบริษัท
เปิดตัวในงานที่อเมริกา
ซัมมอนเนอร์มาสเตอร์ ได้ไปเปิดตัวที่งาน Gen Con so cal 2005 ซึ่งจัดขึ้นที่ แอนาไฮม์ คอนเวนชันเซนเตอร์ เมืองแอนาไฮม์ รัฐแคลิฟอร์เนีย ในวันที่ 17-20 พฤศจิกายน 2005-12-31 งาน Gen Con so Cal เป็นงานนิทรรศการรวมเกมประเภท เกมกระดาน แอนิเมชัน และ ฮอบบี้เกม ต่าง ๆ เป็นงานที่ค่ายเกมน้อยใหญ่ในอเมริกามาอัดแน่นอยู่ในงานนี้เพียงงานเดียว ซึ่งจำนวนบูทจากค่ายต่าง ๆ มีจำนวนสูงถึงกว่า 800 บูทเลยทีเดียว นอกจากนี้ในงานยังมีการแข่งชิงแชมป์การ์ดเกมจากค่ายต่าง ๆ การประกวดคอสเพลย์ การแสดง สัมมนา เสวนา และกิจกรรมที่น่าสนใจอื่น ๆ
ซัมมอนเนอร์ มาสเตอร์ ออนไลน์ (Summoner Master Online)
ซัมมอนเนอร์มาสเตอร์ก้าวเข้าสู่โลกของเกมออนไลน์ ผ่านความร่วมมือของบริษัท เอเซียซอฟท์ และ เพลย์พอล  โดยจำลองตัวเกมจากการเล่นการ์ดของจริงออกมา ให้นักเล่นการ์ดจากทั่วประเทศสามารถเล่นซัมมอนเนอร์มาสเตอร์ ที่บ้าน ผ่านหน้าจอคอมพิวเตอร์ได้ ปัจจุบันหยุดการพัฒนาแล้ว
การตอบรับ

ซัมมอนเนอร์มาสเตอร์ ได้รับการกล่าวว่าเป็นการ์ดเกมที่ได้รับความนิยมทั้งในและต่างประเทศถึง 16 ปี
แหล่งข้อมูลอื่น

เว็บไซต์ปัจจุบันของบริษัท
เว็บไซต์อันเก่าของบริษัทที่เลิกใช้ไปแล้ว
เว็บไซต์หลักของซัมมอนเนอร์ มาสเตอร์ออนไลน์ เก็บถาวร 2008-02-17 ที่ เวย์แบ็กแมชชีน
สมเด็จพระธีรญาณมุนี (สมชาย วรชาโย)

สำหรับสมเด็จพระธีรญาณมุนีรูปอื่น ดู สมเด็จพระธีรญาณมุนี
| สมเด็จพระธีรญาณมุนี (สมชาย วรชาโย ป> ธ.8) |
| --- | --- |

คำนำหน้าชื่อ: ท่านเจ้าประคุณ
ส่วนบุคคล
เกิด: 22 ตุลาคม พ.ศ. 2490 (77 ปี)
นิกาย: ธรรมยุติกนิกาย
การศึกษา: นักธรรมชั้นเอก เปรียญธรรม 8 ประโยค
ตำแหน่งชั้นสูง
ที่อยู่: วัดเทพศิรินทราวาส กรุงเทพมหานคร
อุปสมบท: 19 กรกฎาคม พ.ศ. 2510
พรรษา: 57
ตำแหน่ง: ที่ปรึกษาเจ้าคณะภาค 1-2-3,12-13 (ธรรมยุต)  กรรมการมหาเถรสมาคม   ประธานกรรมการการศึกษาพระปริยัติธรรม ตามพระราชบัญญัติการศึกษาพระปริยัติธรรม พ.ศ.2562 มาตรา 8 (1) ดูแลควบคุมการจัดการศึกษาของคณะสงฆ์ 4 แผนก 1.แผนกบาลีสนามหลวง 2.แผนกธรรมสนามหลวง 3.แผนกสามัญศึกษา 4.แผนกพระปริยัตินิเทศก์
สมเด็จพระธีรญาณมุนี  นามเดิม สมชาย พุกพุ่มพวง ฉายา วรชาโย เป็นสมเด็จพระราชาคณะฝ่ายธรรมยุติกนิกาย อดีตกรรมการคณะผู้ปฏิบัติหน้าที่สมเด็จพระสังฆราช ปัจจุบันดำรงตำแหน่งเจ้าอาวาสวัดเทพศิรินทราวาสราชวรวิหาร ดำรงตำแหน่งที่ปรึกษาเจ้าคณะภาค 1-2-3 และภาค 12-13 (ธรรมยุต) กรรมการมหาเถรสมาคม และรองแม่กองธรรมสนามหลวง รูปที่ 1 ฝ่ายนักธรรมประธานกรรมการการศึกษาพระปริยัติธรรม ตามพระราชบัญญัติการศึกษาพระปริยัติธรรม พ.ศ.2562 มาตรา 8 (1) ดูแลควบคุมการจัดการศึกษาของคณะสงฆ์ 4 แผนก 1.แผนกบาลีสนามหลวง 2.แผนกธรรมสนามหลวง 3.แผนกสามัญศึกษา 4.แผนกพระปริยัตินิเทศก์
ประวัติ

สมเด็จพระธีรญาณมุนี นามเดิม สมชาย พุกพุ่มพวง เกิดเมื่อวันพุธที่ 22 ตุลาคม พ.ศ. 2490 เป็นชาวจังหวัดนครปฐม
บรรพชาและอุปสมบท

ในเดือนมีนาคม พ.ศ. 2501 ได้บรรพชาเป็นสามเณรที่วัดท่าตำหนัก ตำบลท่าตำหนัก อำเภอนครชัยศรี จังหวัดนครปฐม โดยมีพระราชวุฒาจารย์ (นาค อิสินาโค) เจ้าอาวาสวัดท่าตำหนัก เป็นพระอุปัชฌาย์
ต่อมาได้อุปสมบทเป็นภิกษุ ณ พัทธสีมาวัดเทพศิรินทราวาส เมื่อวันที่ 19 กรกฎาคม พ.ศ. 2510 โดยมีพระสาสนโสภณ (เอื้อน ชินทตฺโต) เป็นพระอุปัชฌาย์ พระราชวุฒาจารย์ (นาค อิสินาโค) เป็นพระกรรมวาจาจารย์ และพระครูวิมลญาณโสภณ เป็นพระอนุสาวนาจารย์ แล้วอยู่ศึกษาพระปริยัติธรรมจนสอบได้นักธรรมชั้นเอก และในปี พ.ศ. 2516 สอบได้เปรียญธรรม 8 ประโยค
ตำแหน่งงานปกครองคณะสงฆ์

พ.ศ. 2521  เป็นเลขานุการรองเจ้าคณะภาค 1-2-3 และ 12-13 (ธรรมยุต)
พ.ศ. 2521 - 2531 เป็นเลขานุการเจ้าคณะภาค 1-2-3 และ 12-13 (ธรรมยุต)
พ.ศ. 2521 เป็นกรรมการและเลขานุการ วัดเทพศิรินทราวาส
พ.ศ. 2531 - 2541 เป็นรองเจ้าคณะภาค 1-2-3 และ 12-13 (ธรรมยุต)
พ.ศ. 2541 - 2564 เป็นเจ้าคณะภาค 1-2-3 และ 12 – 13 (ธรรมยุต)
พ.ศ. 2533 เป็นกรรมการมหาเถรสมาคม
พ.ศ. 2538 เป็นกรรมการคณะสงฆ์ธรรมยุต
พ.ศ. 2538 เป็นพระอุปัชฌาย์ ประเภทวิสามัญ
พ.ศ. 2543 เป็นเลขาธิการคณะสงฆ์ธรรมยุต
พ.ศ. 2554 เป็นกรรมการคณะผู้ปฏิบัติหน้าที่สมเด็จพระสังฆราช
พ.ศ. 2553 - ปัจจุบันเป็นเจ้าอาวาสพระอารามหลวง วัดเทพศิรินทราวาส
พ.ศ. 2564 - ปัจจุบันเป็นที่ปรึกษาเจ้าคณะภาค 1-2-3 และภาค 12-13 (ธรรมยุต)
งานด้านการศึกษา

อดีตประธานกรรมการการศึกษาพระปริยัติธรรม แผนกสามัญศึกษา สำนักงานการศึกษาพระปริยัติธรรม แผนกสามัญศึกษา
ประธานกรรมการการศึกษาพระปริยัติธรรม ตามความใน พ.ร.บ.การศึกษาพระปริยัติธรรม พ.ศ.2562 มาตรา 8 (1)ดูแลควบคุมการจัดการศึกษาของคณะสงฆ์ 4 แผนก 1.แผนกบาลีสนามหลวง 2.แผนกธรรมสนามหลวง 3.แผนกสามัญศึกษา 4.แผนกพระปริยัตินิเทศก์
ลำดับสมณศักดิ์

พ.ศ. 2521 เป็นพระครูฐานานุกรมในพระสาสนโสภณ (นิรันตร์ นิรนฺตโร) พระครูปลัดอรรถจริยานุกิจ พิพิธธรรมโกศล วิมลสุตาคม อุดมคณานุนายก ตรีปิฎกญาณวิจิตร
พ.ศ. 2524 เป็นพระราชาคณะชั้นสามัญที่ พระอมราภิรักขิต
พ.ศ. 2532 เป็นพระราชาคณะชั้นราชที่ พระราชธรรมสุธี ตรีปิฎกวิภูษิต ยติคณิสสร บวรสังฆาราม คามวาสี
พ.ศ. 2537 เป็นพระราชาคณะชั้นเทพที่ พระเทพวรเมธี ศรีปฏิภาณธรรมสาธก ตรีปิฎกวิภูษิต ยติคณิสสร บวรสังฆาราม คามวาสี
พ.ศ. 2538 เป็นพระราชาคณะชั้นธรรม ที่ พระธรรมวรเมธี ศรีปฏิภาณธรรมสาธก ตรีปิฎกวิภูษิต สาสนกิจวิวัฒนาทร ยติคณิสสร บวรสังฆาราม คามวาสี
พ.ศ. 2543 เป็นพระราชาคณะเจ้าคณะรองที่ พระพรหมเมธี ศรีปฏิภาณธรรมโกศล สุวิมลคณาทร บวรธรรมวรนายก ตรีปิฎกวิภูสิต ธรรมยุตติกคณิสสร บวรสังฆาราม คามวาสี
พ.ศ. 2553 เป็นสมเด็จพระราชาคณะที่ สมเด็จพระธีรญาณมุนี ศรีชินทัตตวรางกูร วิบูลสีลาจารวิมล คณโสภณเลขาธิกร สุนทรปริยัติดิลก ตรีปิฎกวิภูษิต ธรรมยุตติกคณิสสร บวรสังฆาราม คามวาสี อรัญวาสี
หน้าที่พิเศษ

นอกเหนือจากตำแหน่งหน้าที่ในการปกครองคณะสงฆ์ตามที่ได้รับมอบหมายจากมหาเถรสมาคมแล้ว สมเด็จพระธีรญาณมุนี ยังได้บำเพ็ญคุณประโยชน์ไว้มากมาย เช่น การบูรณะถาวรวัตถุและเสนาสนะต่างๆ ของวัดเทพศิรินทราวาส เป็นจำนวนมาก อีกทั้งยังได้ส่งเสริมการเผยแผ่พระพุทธศาสนาในต่างประเทศ โดยเป็นผู้ร่วมก่อตั้งวัดพุทธดัลลัส สหรัฐอเมริกา นอกจากนี้ในวโรกาสที่พระบาทสมเด็จพระมหาภูมิพลอดุลยเดชมหาราช บรมนาถบพิตรทรงเจริญพระชนมพรรษาครบ 83 พรรษา ในปี พ.ศ. 2553 สมเด็จพระธีรญาณมุนี ได้จัดตั้งกองทุนช่วยเหลือผู้ป่วยโรคหัวใจที่ยากไร้และขาดโอกาสเข้าถึงยา ให้แก่โรงพยาบาลพระมงกุฎเกล้า เพื่อถวายเป็นพระราชกุศลอีกด้วยนอกจากนี้เจ้าประคุณสมเด็จฯ ยังมีตำแหน่งพิเศษหลัก ๆ ดังนี้
เป็นกรรมการบริหารมูลนิธิมหามกุฏราชวิทยาลัย ในพระบรมราชูปถัมภ์
เป็นประธานกรรมการอำนวยการวัดพุทธดัลลัส ประเทศสหรัฐอเมริกา
เป็นผู้อุปถัมภ์โครงการเพชรยอดมงกุฎ
เป็นประธานกรรมการบริหาร สำนักฝึกอบรมพระธรรมทูตไปต่างประเทศ (ธรรมยุต)
เป็นประธานในพิธีพระราชทานสัญญาบัตรพัดยศ พระครูสัญญาบัตร ตามที่มีบัญชาสมเด็จพระสังฆราช สกลมหาสังฆปริณายก มอบหมายให้ปฏิบัติหน้าที่แทนพระองค์
คมสัน พันธุ์วิชาติกุล

| ดร> คมสัน พันธ์ุวิชาติกุล |
| --- | --- |

ข้อมูลส่วนบุคคล
พรรคการเมือง: พรรคพลังประชารัฐ
บุพการี: ภาณุวัฒน์ พันธุ์วิชาติกุล (บิดา) สุวิมล พันธุ์วิชาติกุล (มารดา)

คมสัน พันธุ์วิชาติกุล เป็นนักการเมืองชาวไทย เป็นอดีต ส.ก.บางพลัด และโฆษกพรรครวมแผ่นดิน เป็นบุตรของ ซินแส ดร.ภาณุวัฒน์ พันธุ์วิชาติกุล สมาชิกวุฒิสภาไทย ชุดที่ 12-อ.สุวิมล พันธุ์วิชาติกุล.
นายคมสัน พันธุ์วิชาติกุล เริ่มต้นการทำงานด้านการเมืองจากการเป็นที่ปรึกษาของโฆษกคณะรัฐมนตรี และทำงานคณะกรรมาธิการคณะต่าง ๆ ตั้งแต่ในช่วงปี 2548  จากนั้นทำงานการเมืองในฐานะ ส.ก. ที่ผ่านมาตนเองมักที่จะทำงานอยู่เบื้องหลัง และทำงานในฐานะเลขาส่วนตัวของนายชาญชัย ชัยรุ่งเรือง อดีตหัวหน้าพรรคเพื่อแผ่นดิน อดีต รมว.อุตสาหกรรม  และ อดีต ส.ส.มหาสารคาม (ปัจจุบันเสียชีวิตแล้ว) และ ร.ต.หญิง ระนองรักษ์ สุวรรณฉวี อดีต รมว.ไอซีที (ปัจจุบันเสียชีวิตแล้ว)
21 มีนาคม 2565 เวลา 08.00 น. นายคมสันได้มอบหมายให้น้องชาย คือ นายอัษฎา พันธุ์วิชาติกุล สมาชิกพรรคพลังประชารัฐ ในฐานะคณะทำงาน พล.อ.ประวิตร วงษ์สุวรรณ รองนายกรัฐมนตรี ไปยื่นใบลาออกจากสมาชิกพรรคพลังประชารัฐ ที่สำนักงานคณะกรรมการการเลือกตั้ง (กกต.) วันเดียวกันในช่วงบ่าย นายคมสัน ได้ร่วมกับ พล.อ.วิชญ์ เทพหัสดิน ณ อยุธยา ซึ่งขณะนั้นดำรงตำแหน่งหัวหน้าพรรคเศรษฐกิจไทย เปิดศูนย์ประสานงานพรรคเศรษฐกิจไทย ที่ อ.บ้านแพ้ว จ.สมุทรสาคร เพื่อมอบถุงยังชีพช่วยเหลือประชาชนในพื้นที่
กระทั่งวันที่ 26 พฤษภาคม 2565  นายคมสัน พันธุ์วิชาติกุล หรือ ซินแสโจ้ ซึ่งในขณะนั้นดำรงตำแหน่งรองโฆษกพรรคเศรษฐกิจไทย (ศท.) และ โฆษกประจำหัวหน้าพรรคเศรษฐกิจไทย ได้โพสต์ข้อความบนเฟซบุ๊กชี้แจงการลาออก จากรองโฆษกพรรค และสมาชิกพรรคเศรษฐกิจไทย  ตาม พล.อ.วิชญ์ เทพหัสดิน ณ อยุธยา ซึ่งได้ประกาศลาออกจากหัวหน้าพรรคเศรษฐกิจไทยในช่วงเวลาก่อนหน้านั้นไม่นาน
วันพฤหัสบดีที่ 21 กรกฎาคม พ.ศ. 2565 ทางพรรคพลังชาติไทยได้ออกหนังสือเชิญประชุมใหญ่วิสามัญครั้งที่ 1/2565 ในวันจันทร์ที่ 1 สิงหาคม พ.ศ. 2565 ที่ โรงแรมรามาการ์เด้นส์ เพื่อเปลี่ยนแปลงข้อบังคับพรรค และเปลี่ยนแปลงชื่อพรรคเป็น พรรครวมแผ่นดิน และเลือกตั้งคณะกรรมการบริหารพรรคชุดใหม่ และที่ประชุมมีมติเลือก พลเอกวิชญ์ เทพหัสดิน ณ อยุธยา เป็นหัวหน้าพรรครวมแผ่นดิน และ "ซินแสโจ้" นายคมสัน พันธุ์วิชาติกุล เป็นโฆษกพรรครวมแผ่นดิน  จนกระทั่งเดือนมกราคม 2566 มีรายงานว่า นายคมสัน พันธุ์วิชาติกุล ได้ลาออกจากสมาชิกพรรครวมแผ่นดิน กลับเข้าสู่พรรคพลังประชารัฐ
การศึกษา

เตรียมอุดมศึกษาน้อมเกล้า'
ปริญญาเอก รัฐประศาสนศาสตรดุษฎีบัณฑิต ที่ Bangkokthonburi University จบการศึกษาเมื่อปี 2018
ประวัติการทำงาน

อดีตโฆษกพรรครวมแผ่นดิน
ทำงานที่ ที่ปรึกษาข้าราชการการเมืองประจำสำนักนายกรัฐมนตรี 19 กันยายน 2019 - ปัจจุบัน·ทำเนียบรัฐบาลไทย Government House of Thailand
อดีต ผู้ชำนาญการ สนช สิงห์ศึก สิงห์ไพร ที่ วุฒิสภา 28 ตุลาคม 2016 - 2017
กองบัญชาการตำรวจนครบาล 7 พฤษภาคม 2015 - 2017
อดีตที่ปรึกษาโฆษกประจำสำนักนายกรัฐมนตรี ที่ ทำเนียบรัฐบาล@ Government House มกราคม 2015 - 2017
เคยเป็น คกก.ตรวจสอบ และติดตามการบริหารงานตำรวจ (กตตร.) ที่ สถานีตํารวจบางพลัด 9 พฤศจิกายน 2014 - 10 พฤศจิกายน 2016
สมาชิกสภากรุงเทพมหานคร ชุดที่ 11 เขตบางพลัด 30 กันยายน 2011 - 29 สิงหาคม 2014
เครื่องราชอิสริยาภรณ์

พ.ศ. 2555 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 4 จัตุรถาภรณ์ช้างเผือก (จ.ช.)
พ.ศ. 2553 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 4 จัตุรถาภรณ์มงกุฎไทย (จ.ม.)
ภูตเหมียวอันซุ (ภาพยนตร์)

ภาพยนตร์อนิเมะฝรั่งเศส-ญี่ปุ่นในปี พ.ศ. 2567
| ภูตเหมียวอันซุ |
| --- | --- |
ใบปิดภาพยนตร์

ชื่อภาษาญี่ปุ่น
คันจิ: 化け猫あんずちゃん

เฮ็ปเบิร์นปรับปรุง: Bakeneko Anzu-chan
 
 
กำกับ:   โยโกะ คูโนะ  โนบูฮิโระ ยามาชิตะ 
บทภาพยนตร์: ชินจิ อิมาโอกะ
สร้างจาก: ภูตเหมียวอันซุ โดย ทากาชิ อิมาชิโระ
นักแสดงนำ:   มิไร โมริยามะ  โนอะ โกโต 
ดนตรีประกอบ: เคอิจิ ซูซูกิ
บริษัทผู้สร้าง:   ชินเอแอนิเมชัน  มิยุโปรดักชันส์  
ผู้จัดจำหน่าย: โทโฮเน็กซ์ (ญี่ปุ่น) Diaphana Distribution (ฝรั่งเศส) ฉายแสง แอด.เวนเจอร์
วันฉาย: 21 พฤษภาคม พ.ศ. 2567 (กาน) 19 กรกฎาคม พ.ศ. 2567 (ญี่ปุ่น) 21 พฤศจิกายน พ.ศ. 2567 (ไทย)
ความยาว: 97 นาที
ประเทศ:   ฝรั่งเศส  ญี่ปุ่น 
ภาษา:   ฝรั่งเศส  ญี่ปุ่น 
ภูตเหมียวอันซุ (ญี่ปุ่น: 化け猫あんずちゃん; โรมาจิ: Bakeneko Anzu-chan) เป็นภาพยนตร์อนิเมะในปี พ.ศ. 2567 กำกับโดยโยโกะ คูโนะและโนบูฮิโระ ยามาชิตะ ผลิตโดยสตูดิโอชินเอแอนิเมชันและมิยุโปรดักชันส์ สร้างจากมังงะชื่อเรื่องเดียวกันโดยทากาชิ อิมาชิโระ นักพากย์ตัวละครหลักได้แก่ มิไร โมริยามะรับบทภูตแมวอันซุ และโนอะ โกโตรับบทเด็กหญิงชื่อคาริน ภาพยนตร์ออกฉายในประเทศญี่ปุ่นในเดือนกรกฎาคม พ.ศ. 2567 และมีกำหนดออกฉายในประเทศไทยในวันที่ 21 พฤศจิกายน พ.ศ. 2567
นักพากย์

| ตัวละคร | เสียงภาษาญี่ปุ่น | เสียงภาษาไทย |
| --- | --- | --- |
| คาริน | โนอา โกโต | ชิชา อมาตยกุล |
| อันซู | มิไร โมริยามะ | อภินันท์ ธีระนันทกุล |
| เท็ตสึยะ พ่อของคาริน | มูเนตากะ อาโอกิ | โอม เปล่งขำ |
| ยูซึกิ แม่ของคาริน | มิวาโกะ อิชิคาว่า | ศันสนีย์ สมานวรวงศ์ |
| โอโช | อากิโอะ โอตสึกะ | นิรันดร์ บุณยรัตพันธุ์ |
แหล่งข้อมูลอื่น

ภูตเหมียวอันซุ (ภาพยนตร์) (มังงะ) ที่เครือข่ายข่าวอนิเมะ
ภูตเหมียวอันซุ ที่อินเทอร์เน็ตมูวีเดตาเบส
Ghost Cat Anzu ที่รอตเทนโทเมโทส์
ฌานแห่งอาร์ก

| ฌานแห่งอาร์ก |
| --- | --- |
ภาพวาดนักบุญโจนออฟอาร์คจากหอเอกสารทางประวัติศาสตร์แห่งชาติ (Centre Historique des Archives Nationales) , ปารีส
เกิด: 6 มกราคม ค.ศ. 1412 ดงเรมี ประเทศฝรั่งเศส
เสียชีวิต: 30 พฤษภาคม ค.ศ. 1431 รูอ็อง ประเทศฝรั่งเศส
สัญชาติ: ชาวฝรั่งเศส
อาชีพ: แม่ทัพ, นักบุญ
องค์การ: กองทัพฝรั่งเศส
มีชื่อเสียงจาก: ได้รับการสถาปนาให้เป็นนักบุญ
ลายมือชื่อ

ฌานแห่งอาร์ก หรือ ฌาน ดาร์ก (ฝรั่งเศส: Jeanne d'Arc, สัทอักษรสากล: [ʒan daʁk]) หรือ โจนออฟอาร์ก (อังกฤษ: Joan of Arc; ราว 6 มกราคม ค.ศ. 1412 - 30 พฤษภาคม ค.ศ. 1431) ชาวคาทอลิกเรียกว่า นักบุญโยนออฟอาร์ค เป็นวีรสตรีของฝรั่งเศสและเป็นนักบุญในนิกายโรมันคาทอลิก ฌานมาจากครอบครัวชาวนาที่เกิดทางตะวันออกของฝรั่งเศสและเป็นผู้นำกองทัพฝรั่งเศสในสงครามร้อยปีหลายครั้งที่ได้รับชัยชนะต่อฝ่ายอังกฤษโดยอ้างว่ามีพระเจ้าเป็นผู้ชี้ทาง และเป็นผู้มีส่วนทางอ้อมในการขึ้นครองราชบัลลังก์ฝรั่งเศสของพระเจ้าชาร์ลส์ที่ 7 ฌานถูกจับโดยฝ่ายเบอร์กันดีและถูกขายให้แก่ฝ่ายอังกฤษ ถูกพิจารณาคดี และถูกเผาทั้งเป็นในข้อหาว่าเป็นพวกนอกรีตเมื่ออายุ 19 ปี ยี่สิบสี่ปีต่อมาพระเจ้าชาร์ลส์ที่ 7 ไม่ทรงสามารถที่จะแสดงพระองค์ว่าทรงได้รับอำนาจมาจากผู้ที่ถูกประณามว่าเป็นผู้นอกรีต สมเด็จพระสันตะปาปาคาลิกซ์ตุสที่ 3 จึงทรงมีคำสั่งให้มีตั้งศาลใหม่ในการพิจารณาการดำเนินการการพิจารณาคดีและการตัดสินของศาลแรก ศาลสรุปว่าฌานเป็นผู้บริสุทธิ์ และทางวาติกันประกาศให้ฌานเป็น “มรณสักขี” ในปี ค.ศ. 1909 ฌานก็ได้รับแต่งตั้งให้เป็นบุญราศี และในที่สุดก็ได้รับแต่งตั้งให้เป็นนักบุญในปี ค.ศ. 1920 ฌาน ดาร์กเป็นหนึ่งในสามนักบุญองค์อุปถัมภ์ประเทศฝรั่งเศส
ฌานอ้างว่าได้รับนิมิตจากพระเจ้าผู้ทรงบอกให้ไปช่วยกู้บ้านเมืองคืนจากการครอบครองของฝ่ายอังกฤษในปลายสงครามร้อยปี มกุฎราชกุมารชาร์ลส์ซึ่งขณะนั้นยังไม่ได้ขึ้นครองราชย์ทรงส่งฌานไปช่วยผู้ถูกล้อมอยู่ในเมืองออร์เลอองส์ ฌานสามารถเอาชนะทัศนคติของนายทัพผู้มีประสบการณ์ได้และสามารถยุติการล้อมเมืองได้ภายใน 9 วัน หลังจากนั้นการได้รับชัยชนะอย่างเด็ดขาดหลายครั้งก็นำไปสู่การราชาภิเษกของพระเจ้าชาร์ลส์ที่ 7 ที่แรงส์ (Reims) ซึ่งเป็นวิธีการพยายามยุติข้อขัดแย้งของสิทธิในการครองราชบัลลังก์ฝรั่งเศส
ฌาน ดาร์กเป็นผู้มีบทบาทสำคัญทางวัฒนธรรมตะวันตกมาโดยตลอด ตั้งแต่จักรพรรดินโปเลียนที่ 1 มาจนถึงปัจจุบันนักการเมืองฝรั่งเศสก็มักจะปลุกเร้าความเป็นชาตินิยมโดยการอ้างถึงฌาน นักเขียนสำคัญๆ และคีตกวีที่สร้างงานเกี่ยวกับฌาน ดาร์กก็ได้แก่วิลเลียม เชกสเปียร์ (“เฮนรีที่ 6, ตอนที่ 1”) วอลแตร์ (“La Pucelle d'Orléans” (โคลง)) ฟรีดริช ชิลเลอร์ (Friedrich Schiller) (“Die Jungfrau von Orléans”) จูเซปเป แวร์ดี (“Giovanna d'Arco”) ปีเตอร์ อิลิช ไชคอฟสกี (“Орлеанская дева” (The Maid of Orleans) - อุปรากร) มาร์ค ทเวน (“Personal Recollections of Joan of Arc” (ความทรงจำเกี่ยวกับฌาน ดาร์ก) - อุปรากร) ฌอง อานุยห์ (“L'Alouette” (นกลาร์ค)) , เบอร์โทลท์ เบร็คท์ (Bertolt Brecht) (“Die heilige Johanna der Schlachthöfe” (นักบุญฌานผู้ศักดิ์สิทธิ์แห่งสต็อคยาร์ด)) และจอร์จ เบอร์นาร์ด ชอว์ (“นักบุญฌาน” - บทละคร) นอกจากนี้วัฒนธรรมก็สืบเนื่องในการสร้างภาพยนตร์, โทรทัศน์, วิดีโอเกม, เพลง และนาฏศิลป์และการเต้นรำต่อมา
ชีวิต > เบื้องต้น

ฌานเป็นบุตรีของฌาคส์ ดาร์กและอิสซาเบลลา โรเม  ในหมู่บ้านโดมเรมี (Domrémy) ที่ขณะนั้นเป็นส่วนหนึ่งของดัชชีบาร์ (ต่อมาถูกผนวกเข้าเป็นส่วนหนึ่งของแคว้นลอร์แรนและเปลี่ยนชื่อเป็นโดมเรมี-ลา-ปูเซลล์)  บิดามารดาของฌานมีที่ดินทำการเกษตรกรรมราว 50 เอเคอร์ (0.2 ตารางกิโลเมตร) บิดามีรายได้เพิ่มจากการมีหน้าที่เก็บภาษีและเป็นยามในหมู่บ้าน ที่ตั้งของที่ดินของครอบครัวดาร์กอยู่ในบริเวณทางด้านตะวันออกเฉียงเหนือที่ล้อมรอบโดยดินแดนเบอร์กันดีแต่เป็นหมู่บ้านที่มีความจงรักภักดีต่อพระมหากษัตริย์ฝรั่งเศส หมู่บ้านที่ฌานเติบโตขึ้นมาก็ถูกรุกรานหลายครั้งและครั้งหนึ่งถึงกับถูกเผา
ระหว่างการพิจารณาคดีฌานให้การว่ามีอายุ 19 ปี ฉะนั้นจึงสันนิษฐานได้ว่าเกิดราวปี ค.ศ. 1412 ต่อมาฌานให้การว่าได้รับนิมิต (vision) เกิดขึ้นในปี ค.ศ. 1424 เมื่ออายุได้ 12 ปีขณะที่ออกไปเดินในทุ่งคนเดียวและได้ยินเสียง และให้การต่อไปว่าหลังจากวิสัยทัศน์หายไปเธอก็ร้องไห้ด้วยความปีติเพราะความงามของสิ่งที่ปรากฏ และกล่าวต่อไปว่านักบุญมาร์กาเรตแห่งแอนติออก นักบุญแคเธอรินแห่งอะเล็กซานเดรีย และอัครทูตสวรรค์มีคาเอลเป็นผู้มาบอกให้กำจัดฝ่ายอังกฤษและให้นำมกุฎราชกุมารชาร์ลส์ไปยังแรงส์เพื่อประกอบพิธีราชาภิเษก
เมื่ออายุได้ 16 ปี ฌานก็ขอให้ดูร็อง ลาซัว (Durand Lassois) ผู้เป็นญาตินำตัวไป Vaucouleurs เพื่อไปร้องขอให้ผู้บังคับบัญชากองทหาร เคานท์โรแบร์ต เดอ โบดริคูร์ต (Robert de Baudricourt) ให้อนุญาตให้ไปเฝ้ามกุฎราชกุมารชาร์ลส์ในราชสำนักฝรั่งเศสที่ชีนง (Chinon) คำตอบเสียดสีของโบดริคูร์ตมิได้ทำให้ฌานเปลี่ยนใจ ฌานกลับมาในเดือนมกราคมปีต่อมาและได้รับการสนับสนุนจากบุคคลสำคัญสองคน: ฌอง เดอ เมซ (Jean de Metz) และ แบร์ตร็อง เดอ ปูล็องฌี (Bertrand de Poulengy)  ภายใต้การสนับสนุนของบุคคลสองคนนี้ฌานก็ได้รับการสัมภาษณ์เป็นครั้งที่สองที่ทำนายผลของยุทธการแฮริงส์ (Battle of the Herrings) ไม่ไกลจากออร์เลอองส์